Lav et referat af nedenstående tekst:

Tekst:
Østerå kan igen strømme igennem det tidligere tivoli Karolinelund på sin vej mod Limfjorden. Åforløbet er blevet genskabt, og nu venter kun mindre opgaver på at blive løst, før Aalborg Kommune officielt kan indvie projektet. Det fortæller kommunen i en statusopdatering på å-projektet. - Sammen med By- og Landskabsudvalget var jeg i september på en rundtur i Karolinelund, hvor vi ved selvsyn kunne få et indtryk af, hvor langt arbejdet er kommet. Det er en helt utrolig transformation, der sker i Karolinelund, og jeg er sikker på, at parken bliver en rekreativ perle, som vil blive et trækplaster for mange aalborgensere, siger Jan Nymark Rose Thaysen (V), der er rådmand for By og Land i Aalborg Kommune. Åforløbet er anlagt med broer, der giver passagemulighed over vandet, samt opholdsplatforme, der gør det muligt at komme helt tæt på vandet. Fredagskoncerter fortsætter Parken har fået en ny, grøn forplads med bakker, belysning og beplantning, der trækker det grønne helt ud til en af byens store indfaldsveje og forbinder det grønne forløb til den nye Åpark, der snart etableres på Godsbanearealet. - Samtidig er det imponerende at se, hvordan parken kommer til at byde på flere typer af oplevelser ud over den herlighedsværdi, der knytter sig til det rekreative. Vi kan kun glæde os, siger rådmanden. De traditionsrige fredagskoncerter bliver ifølge Aalborg Kommune også afviklet i Karolinelund i fremtiden, selvom parken med genetableringen af Østerå tager sig anderledes ud. Aalborg Kommune forventer, at det nye Karolinelund indvies til juni.

Referat:
Projektet med åbning af Østerå i Karolinelund i Aalborg nærmer sig sin afslutning.